REZOLUȚIA FINALĂ 
A CONGRESULUI ȘTIINȚIFIC INTERNAȚIONAL 
„SPORT. OLIMPISM. SANATATE”, EDIȚIA A II-A 

În perioada 26 - 28 octombrie 2017, în cadrul Universităţii de Stat de Educaţie Fizică şi 
Sport şi-a ţinut lucrările Congresul Ştiinţific International „Sport. Olimpism. Sănătate”, la care 
au participat reprezentanţii centrelor universitare din Rusia, Ucraina, România, Belarus, Lituania 
și Polonia. 

Forumul ştiinţific a fost organizat sub patronatul Asociaţiei Universitatilor de Cultură 
Fizică şi Sport. Organizatorii congresului sunt Ministerul Educaţiei, Culturii și Cercetării al RM, 
Universitatea de Stat de Educaţie Fizică şi Sport și Academia Olimpică a Republicii Moldova. 

La congres au fost discutate probleme privind următoarele direcții: sport şi sănătate; bazele 
teoretico-metodologice ale pregătirii sportivilor; olimpismul ca filosofie a vieţii, modul sănătos 
de viata; aspecte social-culturale, morale, psihologice şi organizaționale; tehnologii inovationale 
ale pregătirii sportivilor; mijloace biomecanice utilizate în activitatea sportivă şi în cultura fizică 
de asanare; aspecte psihologice ale activităţii sportive şi asanative; management şi jurisprudenţa 
în sport; aspecte teoretice şi metodologice ale culturii fizice de recuperare, de reabilitare şi ale 
culturii fizice de adaptare; olimpism şi paralimpism; activităţi asanative şi curativ-profilactice 
pentru copii şi tineret în cadrul instituţiilor de învățământ; aspecte administrative şi juridice ale 
Mişcării olimpice. 

La şedinţa în plen a Congresului Ştiinţific Internaţional, care a avut loc în sala senatului 
USEFS, au luat cuvântul următoarele persoane: 

1. V. Manolachi, dr.hab., prof.univ., rector al USEFS (Moldova) 

2. V. Platonov, academician, dr. hab., profesor, UNEFS, Kiev (Ucraina) 

3. F. Pelin, dr., prof.univ., rectorul UNEFS, Bucuresti (România) 

4. S. Cornetchi, consultant principal al Comisiei Parlamentare CECTSMM (Moldova) 
5. V. Ene-Voiculescu, dr., prof. univ al Academiei navale din Constanta ( România) 

Au fost prezentate urmatoarele rapoarte: 

1. Manolachi V., Vizitei N. (Moldova) Criza mentală a societăţii contemporane și rolul 
sportului în ameliorarea situației create 

2. Platonov V. (Ucraina) Calitățile motrice și pregătirea fizică a sportivilor 

(prezentare de carte) 

3. Lubâșeva L. (Rusia) Sportul și socializarea: context sociocultural 

4. Bulatova M. (Ucraina) Femeia, sportul și democrația 

5. Josan E. (Moldova) Olimpismul: valori formative și educaţionale 


6. Potop V. (România) Bazele macrometodicii învăţării exerciţiilor de gimnastică 


7. Milašius K. (Lituania) Dinamica capacităţilor fizice și funcționale ale schiorilor lituanieni 
într-un ciclu anual de antrenament, în procesul pregătirii pentru Campionatul Mondial la schi 
2017. 

La şedinţele pe secţiuni au participat peste 150 persoane cu titluri ştiinţifice, precum şi 
specialişti ai diferitelor domenii ştiinţifice, care se ocupă nemijlocit de problematica discutată la 
Congresul Ştiinţific Internaţional. În timpul lucrărilor congresului participanţii au demonstrat un 
înalt nivel ştiinţific al rapoartelor şi comunicărilor prezentate. 

Laitmotivul forumului l-au constituit următoarele probleme: pregătirea sportivilor la 
diferite etape ale antrenamentului multianual, starea sănătăţii naţiunii, aspecte ale Mişcării 
olimpice contemporane. 

În contextul tematicii discutate au fost abordate şi problemele sistemului de pregătire 
profesională a specialiştilor competitivi în domeniul sportului, al educaţiei fizice recreative, de 
reabilitare, al culturii fizice adaptive, al olimpismului, precum şi oportunitatea actualizării 
acesteia. 

La congres au fost prezentate peste 130 articole, care au fost publicate în culegerea de 
rezumate. Prezentarea materialelor forumului în variantă electronică şi tipărită permite a lărgi 
considerabil câmpul de informare al Congresului. 

Congresul confirmă necesitatea organizării forumurilor ştiinţifice internaționale pe baza 
instituţiilor de învățământ superior de cultură fizică şi sport din ţările membre ale Asociaţiei 
Internationale a Universitatilor de Cultură Fizică şi Sport. Direcţiile prioritare ale activităţii 
acestora trebuie să fie nu doar oferirea unei platforme pentru discuţii şi schimb de experienţă 
avansată, dar şi căutarea unor noi forme de colaborare ştiinţifică la nivel de persoane, domenii, la 
nivel international, inclusiv colaborarea dintre savanții tineri, care ar pune baza unei realizări de 
mare valoare a potenţialului de creaţie. 

Astfel, educaţia fizică în sistemul de învățământ, pregătirea profesională a cadrelor, 
tehnologiile inovationale şi bazele stiintifico-metodice ale sistemului contemporan de pregătire a 
sportivilor, managementul şi legislaţia sportivă, medicina sportivă, kinetoterapia şi cultură fizică 
recreativă sunt elemente constitutive ale modelului national al culturii fizice şi sportului. 

Făcând o sinteză a rapoartelor şi articolelor prezentate la Congres, pot fi formulate 
următoarele teze: 

- Participanţii la Congres aprobă tendința membrilor Asociaţiei Internationale a 
Universitatilor de Cultură Fizică şi Sport de a păstra tradiţiile de colaborare mutual avantajoasă 


în domeniul ştiinţei şi al educaţiei, de acordare a sprijinului în organizarea şi desfăşurarea 


forumurilor ştiinţifice internationale, precum şi de intensificare a mobilitatilor tuturor subiecților 
procesului de învăţământ. 

- Sperăm să obţinem rezultatele pozitive scontate în ceea ce privește calitatea 
învățământului superior de profil şi realizarea unor schimburi ştiinţifice europene întemeiate pe 
un echilibru optim şi oportun. 

- În scopul sporirii calităţii pregătirii rezervelor sportive, este necesar a continua elaborarea 
şi implementarea, în procesul de antrenament, a tehnologiilor inovationale, a trece de la aplicarea 
metodicilor vechi la cele mai actuale, care s-au afirmat ca fiind eficiente în practică, a asigura 
activitatea sportivilor cu informatie stiintifico-metodica. 

- În sistemul de pregătire profesională a cadrelor se recomandă a intensifica activitatea 
orientată spre actualizarea şi editarea cursurilor didactice şi a programelor ce se bazează pe 
realizările stiintifico-metodice şi pe experienţa practică înaintată a comunităţii academice 


internaţionale. 


Rezoluţia este adoptată de către participanţii la Congresul Ştiinţific Internaţional 


„Sport. Olimpism. Sănătate”, ediţia a II-a, pe 28 octombrie 2017. 

